તહેવારોની સીઝન આવી રહી છે ત્યારે યુવતીઓની તૈયારી અત્યારથી શરૂ થઇ ગઇ હશે. રક્ષાબંધનના તહેવારમાં પહેરવાના કપડાં તો તૈયાર પણ હશે. સામાન્ય દિવસોમાં તો કોઇ પ્રસંગમાં જવુ હોય તો કોઇ પણ ડ્રેસ પહેરી લઇએ તો ચાલી જાય. પરંતુ તહેવારોમાં તો કંઇક હટકે અને નવું જ જોઇએ. આખો દિવસ ભલે ઘરે જ રહેવાનું હોય, ક્યાંય બહાર ન જવાનું ન હોય, પણ તહેવારોમાં નવા કપડાં પહેરવાની મજા જ કંઇક અલગ હોય છે. જ્યાં સુધી નવા કપડા ન પહેરીએ ત્યાં સુધી તહેવાર જેવું લાગતું નથી.